CELEX: 62018TN0646
Language: fi
Date: 2018-10-26 00:00:00
Title: Asia T-646/18: Kanne 26.10.2018 – Bonnafous v. komissio

21.1.2019   
            
            
               FI
            
            
               Euroopan unionin virallinen lehti
            
            
               C 25/42
            
         
      Kanne 26.10.2018 – Bonnafous v. komissio
      (Asia T-646/18)
      (2019/C 25/55)
      Oikeudenkäyntikieli: ranska
      
         Asianosaiset
      
      
         Kantaja: Laurence Bonnafous (Bryssel, Belgia) (edustajat: asianajajat A. Blot ja S. Rodrigues)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että tämä kanne on otettava tutkittavaksi ja että se on perusteltu
               
            ja näin ollen
      
                  —
               
               
                  kumoamaan riidanalaisen päätöksen
               
            
                  —
               
               
                  velvoittamaan vastaajan korvaamaan oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kanteessa vaaditaan 9.10.2018 tehdyn komission sen päätöksen kumoamista, jolla hylätään uudistettu pyyntö saada tutustua asiakirjaan (Koulutuksen, audiovisuaalialan ja kulttuurin toimeenpanoviraston vuoden 2018 tilintarkastuskertomus, jonka sisäinen rekisterinumero on ARES(2018)361356 ja jonka päiväys on 21.1.2018), ja tämän kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu asetuksen N:o 1049/2001, SEUT 15 artiklan 3 kohdan ja perusoikeuskirjan 42 artiklan rikkomiseen, koska komissio väitetysti laiminlöi velvollisuuksia, jotka kuuluivat sille yleisön toimielinten asiakirjoihin tutustumista koskevan oikeuden ja avoimuusvelvollisuuden mukaisesti.
               
            
                  2)
               
               
                  Toinen kanneperuste, joka perustuu SEUT 296 artiklan ja perusoikeuskirjan 41 artiklan rikkomiselle eli toisin sanoen perusteluvelvollisuuden laiminlyöntiin siltä osin kuin riidanalaisessa päätöksessä esitetyssä arviossa käytetään yleisluonteisia toteamuksia ja abstraktilla tavalla ilmaistuja perusteluita.
               
            
                  3)
               
               
                  Kolmas kanneperuste, joka perustuu suhteellisuusperiaatteen loukkaamiselle, koska komissio kieltäytyi luovuttamasta pyydettyä asiakirjaa vetoamalla virheellisesti yleiseen olettamaan, etteivät asiakirjat ole julkisia.